Diari Oficial de la Generalitat Valenciana


Sumari del DOGV 4569, del 20-08-2003 (2003/9425)

ORDE d'1 de juliol de 2003, de la Conselleria de Cultura, Educació i Esport, per la qual s'atribuïx la denominació específica de Font de Sant Lluís al Centre de Formació de Persones Adultes de València.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4569

Data del DOGV
:   20-08-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9425


Data del document
:   01-07-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * centre d'ensenyament
    * educació d'adults

ORDE d'1 de juliol de 2003, de la Conselleria de Cultura, Educació i Esport, per la qual s'atribuïx la denominació específica de Font de Sant Lluís al Centre de Formació de Persones Adultes de València. [2003/9425]
  
El Consell Escolar del Centre de Formació de Persones Adultes de València, en la sessió celebrada el 14 de desembre de 2001, va aprovar sol·licitar per al mencionat centre la denominació específica de Font de Sant Lluís.
  
Esta proposta va ser aprovada pel Consell Escolar Municipal, en sessió celebrada el dia 11 de març de 2003, i disposa de l'informe favorable de la Inspecció Educativa de la Direcció Territorial de Cultura i Educació de València.
  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.
  
L'article 3.2 del Reglament Orgànic i Funcional dels Instituts d'Educació Secundària establix que, creat el centre, el consell escolar del dit centre podrà proposar a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent. Este reglament el va aprovar el Decret 234/1997, de 2 de setembre, de Govern Valencià (DOGV de 8 de setembre de 1997), i és aplicable supletòriament als centres de Formació de Persones Adultes, segons s'establix en la disposició addicional primera.
  
L'article 3.3 del citat reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 14 de gener de 2002, que no hi ha cap centre inscrit amb la dita denominació específica en la localitat de València.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Font de Sant Lluís al Centre de Formació de Persones Adultes de València, codi 29056533.
  
DISPOSICIÓ ADDICIONAL ÚNICA
  
La dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conforme al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciòsa Administrativa, contra la present orde que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la seua publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 1 de juliol de 2003
  
El conseller de Cultura, Educació i Esport
  
ESTEBAN GONZÁLEZ PONS